2 dood toe motor boom tref | Netwerk24
2 dood toe motor boom tref
Deur Reneilwe Dhludhlu 10 September 2018 12:59
Twee mense is Sondag dood nadat hul motor teen ’n boom in Vereeniging vasgery het.
’n Man se lyk het buite die motor gelê en ’n ander een was in ’n kritieke toestand, sê Russel Meiring, woordvoerder van ER24.
Die beseerde man is vir sy beserings behandel en na die Sebokeng-hospitaal geneem. Hy is ’n paar minute ná sy aankoms by die hospitaal dood.
Die ongeluk het in Houtkopweg gebeur.
Twee mense is Sondagoggend dood nadat hul motor in Vereeniging teen ’n boom vasgery het. Foto: ER24
Meer oor: Vereeniging | Motorongelukke